 **Príloha 5**

**Základná škola s materskou školou Bracovce 26**

**072 05 Bracovce**

**Program rozvoja čitateľskej gramotnosti**

 Národný ústav certifikovaných meraní (NÚCEM) zistil, že výsledky slovenských žiakov v matematickej, čitateľskej a prírodovednej gramotnosti zaostávajú za priemerom krajín OECD. Pokles úrovne čitateľskej gramotnosti však nie je len slovenským špecifikom, ale týka sa aj iných krajín. V tejto súvislosti sa začína hovoriť o novom fenoméne - bibliofóbii alebo o tzv. a-gramotnosti. Ide o trvalú ľahostajnosť voči čítaniu a knihám. Niektoré európske krajiny (Belgicko, Španielsko, Francúzsko, Litva, Maďarská republika, Portugalsko, Nórsko a Slovinsko) prijali na zlepšenie úrovne čitateľskej gramotnosti rôzne plány a programy. Slovensko sa pridáva tiež. Ministerstvo školstva v rámci Národnej stratégie zvyšovania úrovne a kontinuálneho rozvíjania čitateľskej gramotnosti pripravilo rozličné taktické iniciatívy. Vychádzalo z idey, že čítanie je pohyb myšlienok a jeho rozvoj je spojený aj s pohybom tela. Športové aktivity nepredstavujú iba pohyb s jeho pozitívnymi účinkami na telesný rozvoj a zdravie. Šport prispieva aj k prekonávaniu pohodlnosti, a teda k budovaniu vytrvalosti, cieľavedomosti, sústredenosti. Rovnako aj čítanie si vyžaduje „tréning“, pravidelnosť, sústredenosť, pozornosť a koncentráciu. Napríklad už v antickom Grécku platilo, že rozvoj duševných schopností, medzi ktoré patrí aj čítanie s porozumením, má byť harmonicky spojený s všestranným telesným rozvojom a naopak.

 Zručnosti čítania a písania tvorili oddávna základ vzdelania človeka. Čítanie, písanie a počítanie – známe pod názvom trívium – patrili k učebným predmetom už v stredoveku. Dnes sú čitateľské kompetencie základom pre školské vzdelávanie i rozvoj celoživotného vzdelávania.

 V našej škole medzi priority patríprehlbovanie čitateľskej gramotnosti, ktorá vedie žiakov k porozumeniu a používaniu písaných textov, k uvažovaniu o nich pri dosahovaní osobných cieľov, rozvíjaní vlastných vedomostí a schopností. Čítanie s porozumením predstavuje integrálnu súčasť všetkých vyučovacích predmetov. Predpoklad pre zvládnutie ostatných vyučovacích predmetov vytvárajú dobré čitateľské zručnosti, preto patria v rámci školského vzdelávania medzi kľúčové oblasti.

**Ciele čitateľskej gramotnosti:**

1. Bázová gramotnosť
2. Funkčná gramotnosť

Cieľom je **dosiahnuť základnú (bázovú) gramotnosť.** Podľa tohto modelu ide o schopnosť žiaka čítať a porozumieť významu prečítaného textu. Informácie sa ukladajú do pamäti a podľa potreby sa viac alebo menej modifikovane reprodukujú. Výkon sa posudzuje podľa rýchlosti čítania, chybovosti, plynulosti a porozumeniu textu.

Ďalšia práca s textom spočíva v spracovaní informácií z prečítaného. Zvyčajne sa tento proces chápe ako výber dôležitých údajov, myšlienok a poznatkov. Komplexnejšie ho vymedzuje model **funkčnej** **gramotnosti.**

***Spracovanie informácií*** realizuje týmito procesmi (činnosťami):

* identifikovanie hierarchie informácií v texte,
* odlišovanie dôležitých informácií od marginálnych,
* hľadanie vzťahov medzi hlavnou myšlienkou a podpornými informáciami,
* komprimovanie (stláčanie) textu,
* vyvodenie záverov z textu,
* extrahovanie explicitných (priamo vyjadrených) a implicitných informácií (čítanie medzi riadkami),
* hodnotenie využitia, užitočnosti, novosti, spoľahlivosti a pravdivosti informácií a kritická reflexia.

Výstupom spracovania informácií z textu by malo byť odhalenie **informačného jadra textu** ako prejav globálneho porozumenia textu.

Základné postupy, pomocou ktorých sa človek k informačnému jadru dopracuje, sú:

***zovšeobecňovanie*** – nahradzujú sa podriadené informácie vyššej, všeobecnejšej informácii, ***vypúšťanie informácií*** – z textu sa odstraňujú nadbytočné alebo všeobecne známe informácie,

***integrácia*** – spájanie informácií, ktoré spolu súvisia alebo vyplývajú jedna z druhej, ***konštrukcia*** – vytváranie informácií globálnejšieho charakteru, než sú informácie obsiahnuté v danom texte.

**Čitateľská gramotnosť je** definovaná ako „schopnosť porozumieť a používať také písomné jazykové formy, ktoré vyžaduje spoločnosť, alebo ktoré majú hodnotu pre jednotlivca. ***Štyri procesy porozumenia:***

1. vyhľadávanie určitých informácií – čitateľ lokalizuje tú informáciu alebo myšlienku v texte, ktorá je dôležitá na porozumenie významu textu; informácia je v texte explicitne (priamo) uvedená;
2. vyvodzovanie záverov – čitateľ vyvodzuje informácie a myšlienky alebo súvislosti medzi nimi, ktoré napriek tomu, že nie sú explicitne formulované, z textu priamo vyplývajú.
3. interpretovanie a integrovanie myšlienok a informácií – čitateľ konštruuje význam nad rámec textu, pri interpretácii nachádza medzi myšlienkami textu súvislosti, pričom využíva svoje predchádzajúce poznatky, vedomosti a skúsenosti; pri interpretácii dochádza okrem integrácie myšlienok a informácií z textu navzájom aj k integrácii a syntéze predchádzajúcich poznatkov a vedomostí čitateľa.
4. hodnotenie obsahu, jazyka a textových prvkov – čitateľ kriticky hodnotí prečítaný text – jeho obsah a formu, čo zahŕňa aj reflektovanie štruktúry textu, jazykových prostriedkov, literárnych útvarov vrátane autorovho osobného pohľadu a štýlu; čitateľ pritom využíva svoje vedomosti o svete, znalosti jazyka a jazykových konvencií, opiera sa o svoje predošlé skúsenosti s čítaním textov. Obsah textu môže byť hodnotený z hľadiska jeho celkovej hodnoty, hodnovernosti, alebo jeho významu pre čitateľa. Pri hodnotení textu môže čitateľ vychádzať zo svojho chápania sveta a predošlých čitateľských skúseností. Zatiaľ čo prvé dva procesy porozumenia sú úzko späté s textom, druhé dva vo väčšej miere predpokladajú využívanie vedomostí a skúseností žiakov.

**Ciele čítania**, ktoré súvisia s motiváciou žiakov a ktoré sa u detských čitateľov uplatňujú najviac, či už v škole alebo mimo nej. Sú to:

* ***Čítanie pre literárny zážitok***súvisí s čítaním literárnych textov (beletrie), v ktorých sa čitateľ stretáva s fiktívnymi hrdinami, udalosťami, či prostredím, kde sa príbeh odohráva.
* ***Čítanie na získavanie informácií***sprostredkované rôznymi druhmi informačných (faktografických) textov, v ktorých sa čitateľ stretáva s aspektmi reálneho sveta, dozvedá sa o podstate a príčinách fungovania javov.

Prácu s informáciami v primárnom vzdelávaní určujú niektoré **kľúčové kompetencie** *(spôsobilosti)* (Štátny vzdelávací program, ŠPÚ, 2008):

* ***sociálne komunikačné kompetencie***– rozumie rôznym typom doteraz používaných textov a bežne používaným prejavom neverbálnej komunikácie a dokáže na neadekvátne reagovať;
* ***kompetencie v oblasti informačných a komunikačných technológií***– dokáže adekvátne veku aktívne vyhľadávať informácie na internete;
* ***kompetencia k celoživotnému učeniu sa***– vyberá a hodnotí získané informácie, spracováva ich a využíva vo svojom učení a v iných činnostiach;
* ***kompetencia riešiť problémy***– hľadá a využíva rôzne informácie, skúša viaceré možnosti riešenia problému, overuje správnosť riešenia a osvedčené postupy aplikuje pri podobných alebo nových problémoch.

|  |  |  |
| --- | --- | --- |
| **Vzdelávacia oblasť**  | **Primárne vzdelávanie**  | **Sekundárne vzdelávanie**  |
| **Jazyk** **a komunikácia**  | Vlastná tvorba jazykových prejavov, práca s informáciami, čitateľská gramotnosť, schopnosť argumentovať. Kľúčové jazykové kompetencie – *počúvanie, hovorenie, písanie, čítanie s porozumením.* Čitateľské kompetencie – súbor vedomosti, zručnosti, hodnôt a postojov zameraných na prijem (recepciu) umeleckého textu (čítanie, deklamácia, počúvanie), jeho analýzu, interpretáciu a hodnotenie. Rozvoj čitateľských schopnosti, ktoré presahujú aspekt technického zvládnutia čítaného textu a smerujú k prijatiu jeho obsahu.  |
| **Príroda a spoločnosť**  | Samostatne sa orientovať v informáciách a vedieť ich spracovávať objektívne do takej miery, do akej to povoľuje  | Získavať informácie o prírode a jej zložkách nielen z rôznych zdrojov, ale aj prostredníctvom vlastných pozorovaní a experimentov v prírode a v  |
| **Človek a príroda**  |
|  | kognitívna úroveň žiaka.  | laboratóriu, čím si rozvíjajú zručnosti pri práci s grafmi, tabuľkami, schémami, obrázkami, náčrtmi.  |
| **Človek a spoločnosť**  | Získavať základne schopnosti a zručnosti poznávať historicky materiál. Vyhľadávať relevantne informácie z rôznych zdrojov a využívať ich v *dejepise.* Pracovať s informáciami o Slovenskej republike ako časti Zeme a o Zemi ako celku, porozumieť a rozvíjať čítanie a interpretáciu obrázkov, fotografii, grafov, tabuliek, prierezov, schém a diagramov ako prostriedkov *geografie.*  |
| **Matematika a práca s informáciami**  | Matematika sa podieľa na rozvíjaní schopnosti žiakov používať prostriedky IKT na vyhľadávanie, spracovanie, uloženie a prezentáciu informácii.  |

# Vzdelávacie ciele čitateľskej gramotnosti

Na primárnom stupni vzdelávania ma kľúčové postavenie slovenský jazyk a literatúra. V nižšom sekundárnom vzdelávaní sa systematicky žiak učí čítať s porozumením v predmete slovenský jazyk.

|  |  |  |
| --- | --- | --- |
| **Stupeň vzdelávania**  | **Schopnosti žiaka**  | **Zručnosti žiaka**  |
| **Primárne vzdelávanie**  |  I. Vyhľadať informáciu  | Vedieť vyhľadať priamu informáciu po prečítaní časti príbehu.  |
| II. Rozvoj predstavivosti a fantázie  | Sformulovať svoju predstavu o pokračovaní textu.  |
| III. Analytické a interpretačné zručnosti.  | Zostaviť osnovu prečítaného textu.  |
| Určiť hlavnú myšlienku prečítaného textu.  |
| Prerozprávať obsah prečítaného textu.  |
| Vyjadriť svoje pocity a zážitky z prečítaného textu.  |
| Identifikovať hlavné a vedľajšie postavy.  |
| Odlišovať prozaické a básnické texty.  |
| Odlišovať umelecké a náučné texty.  |
| IV. Schopnosť získavať informácie | Získavať informácie pozorovaním, skúmaním hľadaním v rôznych informačných textoch.  |
|  | V. Schopnosť orientovať sa v netextových materiáloch  | Orientovať sa v mape, rozprávať o obrázkoch**,** fotografiách, triediť ich, využívať v kontextových situáciách.  |
|  |   |  |
| **Sekundárne vzdelávanie**  | I. Zamerať svoje čítanie podľa potreby  | Vybrať text podľa komunikačného zámeru a podľa danej situácie.  |
| Nahlas, ticho a opakovane prečítať text.  |
| II. Pochopiť význam  textu | Pochopiť umelecký a vecný text s využitím explicitných informácií.  |
| Pochopiť text podľa implicitných informácií.  |
| Tvoriť a overiť navrhnute hypotézy.  |
| Reprodukovať umelecky a vecný text na základe chronologickej alebo logickej postupnosti.  |
| III. Pochopiť formálnu stránku textu  | Rozoznať všeobecne usporiadanie textu – odseky, nadpisy atď.  |
| Rozpoznať a pomenovať rozlične texty a určiť ich horizontálnu štruktúru.  |
| IV. Odlíšiť vetu a text | Vyhľadať prvky nadväznosti medzi slovami a skupinami slov, ktoré slúžia na plynulý prechod medzi vetami, odsekmi, časťami výpovedí.  |
| Určiť časovú a logickú postupnosť v rozvíjaní témy.  |
| V. Pochopiť zmysel  | * interpunkčných znamienok
* gramatických kategórii (rod, číslo, pád, osoba, číslo, čas)
 |
| VI. Pochopiť význam lexikálnych jednotiek  | Porozumieť významu slov v umeleckých a vecných textoch.  |
| Overiť si význam slova.  |
| Porozumieť štruktúre slova a jeho častiam, napr. slabikám a hláskam.  |
| Rozoznať sémantické vzťahy medzi slovami, skupinami slov, jednovýznamove – viacvýznamove slova  |

**Tradičné formy** na rozvoj čitateľskej gramotnosti:

* hlasné čítanie,
* tiché čítanie,
* vzájomné čítanie / v dvojiciach, v skupine/,
* odpovede na otázky k textu,
* tvorba otázok k textu / ak vie o čom čítal, vie vytvárať otázky/,
* rozprávať jeden druhému o prečítanom,
* napísať krátku vlastnú reakciu,
* dramatizácia,
* výstavky kníh s možnosťou ich zakúpenia,
* pravidelné návštevy školskej knižnice,
* pripravovať pracovné listy i prezentácie, pracovať s textom v papierovej i elektronickej podobe,
* tvorba školského časopisu AHA-HO,
* čitateľské kútiky na chodbách školy a iné.

**Netradičné formy** na rozvoj čitateľskej gramotnosti:

Aktivity k rozvoju čitateľskej gramotnosti sú uvedené v pláne práce školy na školský rok 2017/2018.

# Všeobecné úlohy zamerané na rozvoj čitateľskej gramotnosti žiakov v základnej škole

1. Podporovať vzdelávanie pedagogických zamestnancov v oblasti rozvíjania predčitateľskej a čitateľskej gramotnosti detí a žiakov.
2. Formovať kladný vzťah detí a žiakov ku knihe a literatúre, organizovať súťaže v čitateľských zručnostiach a popoludňajšie čitateľské aktivity v školských kluboch detí.
3. Vypracovať plán aktivít na podporu rozvoja čitateľskej gramotnosti a začleniť ho do ŠkVP; dbať o zvyšovanie jazykovej kultúry žiakov na všetkých vyučovacích hodinách (t. j. nielen na vyučovacej hodine slovenského jazyka a literatúry).
4. Využívať možnosť vzdelávania celého pedagogického zboru z ponuky vzdelávacích aktivít MPC v oblasti cieleného rozvíjania čitateľskej gramotnosti, resp. vzdelávania pre riadiacich zamestnancov škôl s obsahovým zameraním na tvorbu vlastnej stratégie rozvoja čitateľskej gramotnosti.
5. Podporovať voľnočasové aktivity detí a žiakov zamerané na jazykovú kultúru (recitačné a literárne súťaže, školské časopisy).
6. V materských, základných a stredných školách systematicky budovať školskú knižnicu.
7. Na www.edicnyportal.sk je zverejnený zoznam zostatkových zásob titulov nereformných učebníc a učebných textov, ktoré sú k dispozícii školám na objednanie pre potreby doplnenia knižničného fondu v školských knižniciach.
8. Odporúča sa využívať možnosti dané školskou knižnicou na vyučovanie literatúry na vyučovacích hodinách slovenského jazyka a literatúry.
9. Odporúča sa podľa možností doplniť knižničný fond dielami súčasnej literatúry pre deti a

mládež.